རྣལ་འབྱོར་སྤྱོད་པའི་དབུ་མ་རང་རྒྱུད་པས་ཀྱང་གང་ཟག་གི་བདག་མེད་ཕྲ་རགས་འདོད་ཚུལ་བྱེ་སྨྲ་དང་འདྲ་ལ།ཆོས་ཀྱི་བདག་མེད་ལ།གཟུང་འཛིན་གཉིས་སྟོང་དང་།ཕྱི་རོལ་དོན་སྟོང་དང་།རང་འཛིན་རྟོག་པའི་ཞེན་གཞིར་རང་གི་མཚན་ཉིད་ཀྱིས་གྲུབ་པས་སྟོང་པ་རྣམས་ནི་ཆོས་ཀྱི་བདག་མེད་རགས་པ་དང་།བདེན་གྲུབ་ཀྱིས་སྟོང་པ་བདེན་མེད།དོན་དམ་བདེན་པ་རྣམས་ཆོས་ཀྱི་བདག་མེད་ཕྲ་མོར་འདོད་དོ།།ཆོས་ཐམས་ཅད་ཐ་སྙད་དུ་རང་གི་མཚན་ཉིད་དུ་གྲུབ་པར་འདོད་པས།རྟོག་པས་བཏགས་ཙམ་དང་།མིང་བརྡས་བཞག་ཙམ་ཁས་མི་ལེན་པར།ཆོས་ཐམས་ཅད་བློའམ་རྟོག་པ་ལ་སྣང་བའི་དབང་གིས་བཞག་ཙམ་དུ་འདོད་དོ།།